101 



staaende af Ideler, Oltmanns, Dirchsen , Encke og Bessel, og 

 det Kaart, som denne Gomitee havde fundet tilfredsstillende, 

 blev da trykt paa Akademiets Bekostning, og Iagttageren mod- 

 tog en Præmie af 25 hollandske Dukater. 



Den 6te August 1833 bekjendtgjorde Comiteen en Udsigt 

 over, hvad der hidtil var leveret, hvoraf fremgaaer, at Timen 1, 

 som først havde været Captain Carocs, ved dennes pludselige 

 Død var overtaget af Olufsen, der paa en Forespørgsel af Co- 

 miteen i 1831 havde lovet at gjøre den færdig ved Udgangen 

 af 1833. 



At dette ogsaa har været hans Alvor, kan jeg af egen Er- 

 faring bevidne, da vi i Aarene 1831 og 1832 deels arbeidede 

 meget flittig sammen paa Rundetaarn, deels jeg alene paa Hol- 

 kens Bastion. Ogsaa viser en Skrivelse fra Bessel, at han i 

 August 1832 havde modtaget et Kaart fra Olufsen, over hvis 

 Udstyr han udtaler sig meget rosende, men tillige siger, at han 

 ikke har havt Leilighed til at sammenligne det med Himlen. 

 Hvor stor en Deel dette har været, kan jeg ikke sige, da jeg 

 ikke selv har seet det, og desuden ikke senere arbeidede sammen 

 med Olufsen paa det; men at det ikke kan have været hele 

 Kaartet, fremgaaer deraf, at dette blev færdigt langt senere. 



Den 21de December 1833 indtraadte Olufsen i Ægteskab 

 med Magdalene Frederikke Ernestine Sophie Munter, i hvilket 

 han levede meget lykkelig, og hvori fra 1839 Johanne Kirstine, 

 en Datter af en af Frue Olufsens kjæreste Veninder, hvis For- 

 ældre begge vare døde, og som senere er bleven gift med 

 Selskabets Medlem Professor Liebmann, var i Ordets skjønneste 

 Betydning deres kjærlige Datter. 



I 1834 blev Olufsen optagen til Medlem af dette Selskab. 

 I samme Efteraar foretog han en Reise til Paris , hvor han til- 

 bragte Vinteren og udførte efter Schumachers Anviisning en 

 Udmaaling og Afveining af det Normalkilogram, der opbevares 

 i Observatoriets Archiv. Resultatet heraf er meddeelt i Schu- 

 machers Jahrbuch fur 1836. 



